Diari Oficial de la Generalitat Valenciana


Sumari del DOGV 8105, del 14-08-2017 (2017/7425)

RESOLUCIÓ de 8 d'agost de 2017, del director general d'Agricultura, Ramaderia i Pesca, per la qual es dóna publicitat del tràmit administratiu de concessió de l'ajuda a les associacions de protecció i defensa dels animals per a l'exercici 2017.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8105

Data del DOGV
:   14-08-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/7425


Data del document
:   08-08-2017

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * ajuda pública

RESOLUCIÓ de 8 d'agost de 2017, del director general d'Agricultura, Ramaderia i Pesca, per la qual es dóna publicitat del tràmit administratiu de concessió de l'ajuda a les associacions de protecció i defensa dels animals per a l'exercici 2017. [2017/7425]  
L'Ordre de 22 de desembre de 2006, de la Conselleria d'Agricultura, Pesca i Alimentació (DOGV 5418, 30.12.2006), regula i estableix les ajudes a les associacions de protecció i defensa dels animals, les quals han sigut convocades per al present exercici mitjançant Resolució de 14 de març de 2017, de la consellera d'Agricultura, Medi Ambient, Canvi Climàtic i Desenvolupament Rural, per la qual es convoquen les ajudes a les associacions de protecció i defensa dels animals per a l'exercici 2017 (DOGV 8007, 24.03.2017).  
En l'apartat segon i tercer de l'annex de la dita ordre, es fixen els beneficiaris i les despeses subvencionables. Així mateix, en l'apartat quart, s'estableix la quantia de les subvencions i el criteri de preferència.  
  
Instruït el procediment de concessió de subvencions en el Servei de Producció i Sanitat Animal, tal com disposa l'apartat sisè de l'Ordre esmentada,  
Vist l'apartat tercer de Resolució de 14 de març de 2017, de la consellera d'Agricultura, Medi Ambient, Canvi Climàtic i Desenvolupament Rural, per la qual es convoquen les ajudes a les associacions de protecció i defensa dels animals per a l'exercici 2017, i d'acord amb la Llei 14/2016, de 30 de desembre, de pressupostos de la Generalitat per a l'exercici 2017, l'import és el següent:  
- 150.000 - per a les actuacions previstes en el paràgraf a de l'apartat segon de l'annex de l'Ordre de 22 de desembre de 2006.  
Tenint en compte la limitació plantejada en l'ordre reguladora, de 60 % en les activitats del paràgraf a i del 80 % en les del paràgraf b de l'apartat segon, així com les quanties màximes establides en l'ordre esmentada, que ascendeixen a 7.200 - en les activitats assenyalades en el paràgraf a i a 12.000 - en les del paràgraf b de l'apartat segon,  
En el tràmit de la subvenció s'han presentat un total de 40 sol·licituds, i atès que el crèdit disponible per al 2017 no permet atendre'n la totalitat, i que només hi ha crèdit suficient per a satisfer els primers 27 expedients, des del núm. 1, Societat Protectora d'Animals i Plantes de Villena, amb CIF: M67182066, fins al núm. 27, la Llar de Melgat, CIF: D33868255, minorant-se el crèdit en l'últim expedient per mitjà del prorrateig, a causa de la falta de pressupost per a subvencionar-ne la totalitat, amb la limitació de l'ordre reguladora a 7.200 ?, com a subvenció màxima a rebre per les inversions enquadrades en el paràgraf a, on s'inclou l'expedient prorratejat a causa de la falta de pressupost tal com hem mencionat adés, tot això segons l'apartat quart de l'esmentada ordre de bases.  
  
De la totalitat, 4 expedients han sigut denegats per falta de pressupost, segons els criteris adés reflectits i 9 expedients no han esmenat o han sigut rebutjats o expirats, donant-los per desistits de la petició per no aportar la documentació requerida en el termini establit, o donant-los per rebutjats en haver expirat el termini telemàtic d'accés a la notificació.  
Vista la proposta de l'òrgan col·legiat de data 12 de juliol de 2017, resolc:  
  
Primer  
Concedir l'ajuda a les 27 associacions que compleixen els requisits exigits per la normativa, i que es relacionen en l'annex 1 amb els seus respectius expedients, detallant-se els imports sol·licitats, percentatge de subvenció i imports subvencionables,  
  
Segon  
Denegar l'ajuda als 4 expedients relacionats a continuació per no tindre fons disponibles:  
  
  
  
Tercer  
Tindre per desistits els 9 expedients relacionats a continuació per no haver esmenat, en no aportar la documentació requerida en el termini establit, o haver sigut rebutjats-expirats en haver expirat el termini telemàtic d'accés a la notificació.  
  
Les inversions seran realitzades i justificades davant l'administració fins el dia 15 d'octubre de l'exercici 2017, per mitjà de compte justificatiu, que inclourà la declaració de les activitats realitzades i el seu cost amb el desglossament de cada una de les despeses incorregudes, adjuntant-se les factures de tercers corresponents a aquelles, així com els justificants bancaris de pagament.  
Aquest acte és definitiu en via administrativa i, en contra, podrà interposar-se potestativament recurs de reposició davant la consellera d'Agricultura, Medi Ambient, Canvi Climàtic i Desenvolupament Rural, en el termini d'un mes comptat des de l'endemà de la notificació, o impugnar-se directament davant l'ordre jurisdiccional per mitjà de la interposició de recurs contenciós administratiu, en el termini de dos mesos a partir de l'endemà de la notificació davant la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que disposen els articles 123 i 124 de la Llei 39/2015 d'1 d'octubre, del procediment administratiu comú de les administracions públiques, i 46.1 de la Llei reguladora de la jurisdicció contenciosa administrativa (Llei 29/1998, de 13 de juliol, BOE 167, 14.07.1998).  
  
València, 8 d'agost de 2017.- La consellera d'Agricultura, Medi Ambient, Canvi Climàtic i Desenvolupament Rural, p. d.(Ordre de 22.12.2006, DOGV 5418), el director general d'Agricultura, Ramaderia i Pesca: Rogelio Llanes Ribas.